# Γκνασίνγκμπε Εγιαντέμα

### Από τη Βικιπαίδεια, την ελεύθερη εγκυκλοπαίδεια

Ο Γκνασίνγκμπε Εγιαντέμα (26 Δεκεμβρίου 1937- 5 Φεβρουαρίου 2005) ήταν Πρόεδρος του Τόγκο από το 1967 ως το θάνατό του.

Πήρε μέρος σε δύο επιτυχή στρατιωτικά πραξικοπηματα, τον Ιανουάριο του 1963 και τον Ιανουάριο του 1967 και έγινε Πρόεδρος στις 14 Απριλίου 1967.

Κέρδισε 3 προεδρικές εκλογές και κατάφερε να παραμείνει στην εξουσία. Το αρχικό του όνομ αήταν Ετιέν αλλά το άλλαξε αργότερα. Υπηρέτησε στο γαλλικό στρατό (1953–1961), στην Αλγερία και την Ινδοκίνα. Στις 13 Ιανουαρίου 1963 ανέτρεψε σε πραξικόπημα τον Πρόεδρο Σιλβάνους Ολίμπιο και φέρεται ο ίδιος να έριξε τη φονική σφαίρα σε αυτόν. Τότε διορίστηκε αρχηγός του Στρατού.

Στην επέτειο του πραξικοπήματος του 1963, ο Εγιαντέμα έκανε νέο πραξικόπημα (1967) και έγινε Πρόεδρος. Κέρδισε τις εκλογές του 1972, 1979 και 1986, χωρίς αντίπαλο. Το 1991 εξουδετερώθηκε απόπειρα πραξικοπήματος και ανατροπής του.

Αργότερα, προέβη σε νέο Σύνταγμα και τη διεξαγωγή φερόμενων δημοκρατικών εκλογών, το 1993, στις οποίες εξελέγη με μεγάλο ποσοστό, σε αντίθεση με το 1998, που επανεξελέγη με ελάχιστη διαφορά, εν μέσω κατηγοριών για δολοφονίες πολιτικών του αντιπάλων.

Θεωρούνταν στυγνός δικτάτορας, που δε δίσταζε να δώσει ως τροφή στους κροκόδειλους τους αντιπάλους του. Το Δεκέμβριο του 2002 με αναθεώρηση του Συντάγματος η θητεία του Προέδρου έγινε χωρίς όρια και ο Εγιαντέμα επετράπη να διεκδικήσει και νέα θητεία- ρεκόρ. Την 1 Ιουνίου 2003 επανεξελέγη με 57,2%.

Ήταν Πρόεδρος του Οργανισμού Αφρικανικής Ενότητας την περίοδο 2000-2001 και βοήθησε ως μεσολαβητής στον τερματισμό του εμφυλίου πολέμου στην Ακτή Ελεφαντοστού, το 2002.

Πέθανε ενώ μεταφερόταν για επείγουσα νοσηλεία, από καρδιακή προσβολή, το 2005. Την περίοδο του θανάτου του, ήταν ο μακροβιότερος ηγέτης της Αφρικής.

Ο γιος του , Φόρε Γκνασίγκμπε, τον διαδέχτηκε στην Προεδρία του Τόγκο.

Ανακτήθηκε από "http://el.wikipedia.org../../../%CE%B3/%CE%BA/%CE%BD/%CE%93%CE%BA%CE%BD%CE%B1%CF%83%CE%AF%CE%BD%CE%B3%CE%BA%CE%BC%CF%80%CE%B5_%CE%95%CE%B3%CE%B9%CE%B1%CE%BD%CF%84%CE%AD%CE%BC%CE%B1_74fa.html"

Κατηγορίες: Αφρικανοί πολιτικοί | Τόγκο | Γεννήσεις το 1937 | Θάνατοι το 2005

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Česky
- Deutsch
- English
- Español
- Suomi
- Français
- Bahasa Indonesia
- 日本語
- Nederlands
- ‪Norsk (bokmål)‬
- Polski
- Português
- Slovenščina
- Svenska
- Тоҷикӣ
- ไทย
- 中文